Title: Príloha č
Author: vladimir.blaho
Last saved by: Chudá Viera
Company: Infovek

Správa zo zahraničnej pracovnej cesty- zasadnutie Výboru pre vzdelávanie Rady EÚ

1. Účastníci ZPC:
 	
PhDr. Marek Moška

Ministerstvo školstva, vedy, výskumu a športu, sekcia medzinárodnej spolupráce a európskych záležitostí, odbor európskych vzťahov, Černyševského 27, poverený riadením odboru, anglický jazyk.

2. Zahraničná pracovná cesta:

Belgicko, Brusel, 28.-29.01.2015- Council of the EU
Justus Lipsius, Rue de la Loi 175, Brussels

Zasadnutie Výboru pre vzdelávanie Rady EÚ. Cestovné náklady, pobytové náklady a iné výdavky sú financované z rozpočtu SK PRES MŠVVaŠ SR. 

3. Rámcový program pobytu:

28.01.2015  	odlet do Bruselu	
29.01.2015	zasadnutie Výboru pre vzdelávanie Rady EÚ
29.01.2015	odlet do Viedne
			
4. Stručný priebeh rokovaní:

Zasadnutie Výboru pre vzdelávanie Rady EÚ (EDUC) sa konalo po druhý krát počas lotyšského predsedníctva v Rade EÚ (1.01.2015 – 30.06.2015). Stretnutie otvorila predsedníčka EDUC, ktorá predstavila agendu zasadnutia (informácie predsedníctva; informácie Komisie (COM); Strednodobé hodnotenie strategického rámca európskej spolupráce v oblasti vzdelávanie a odbornej prípravy ET 2020, v rámci toho dva body -  sumár národných správ ET 2020 a priebežné hodnotenie strategického rámca európskej spolupráce v oblasti vzdelávanie a odbornej prípravy ET 2020). 
V rámci prijatia agendy PT vznieslo požiadavku dostávať agendu rokovania v dostatočnom časovom predstihu, aby v prípade potreby bolo možné zabezpečiť účasť expertov. AT a HR vzniesli otázku financovia „eurostudent“ a stav negociácií o Transatlantickom partnerstve v oblasti obchodu a investícií (TTIP). COM pripraví informáciu na budúce zasadnutie.
Agenda bola schválená. 

Informácie predsedníctva

V rámci toho bodu odznela informácia o stretnutí skupiny Bologna follow-up, o stretnutí generálnych riaditeľov pre VŠ v dňoch 12.-13.3.2015 v Rige a medzinárodnej konferencii „Športová a fyzická aktivita pre rozvoj ľudského kapitálu“ dňa 16.02.2015 v Rige.

Informácie Komisie

V rámci bodu odzneli informácie o:
1.	úlohe a mieste Európskej taxonómie kvalifikácií a povolaní (ESCO) v nariadeniach o EURES. Po informácii zo strany COM FR požiadalo o písomnú informáciu. COM pošle členom písomnú informáciu.
2.	z podnetu SI na minulom stretnutí o stave Miléniových rozvojových cieľov OSN po 2015 a ich napĺňaní, kde má vzdelávanie dôležitú úlohu (na globálnej úrovni). Ide o jeden cieľ "Zabezpečiť spravodlivé a inkluzívne kvalitné vzdelávanie a celoživotné vzdelávanie pre všetkých", v rámci ktorého je 9 čiastkových cieľov. Na Svetom vzdelávacom fóre 19-22.05.2015 v Kórei sa očakáva schválenie agendy vzdelávania po 2015. Rovnako sa 19-20.02.2015 v UNESCO v Paríži bude konať ministerské stretnutie krajín Európy a Severnej Ameriky na tému vzdelávania po 2015.

Strednodobé hodnotenie strategického rámca európskej spolupráce v oblasti vzdelávanie a odbornej prípravy ET 2020

a)	Sumár národných správ ET 2020 
COM prezentovala sumár národných správ ET 2020. Väčšina členských štátov chcela zachovanie 4 strategických cieľov, pričom sa objavil návrh na doplnenie zamestnateľnosti či digitálnych zručností. Rovnako sa objavili návrhy na krátkodobé priority, potreba vyjasnenia úlohy skupiny na vysokej úrovní a stretnutí generálnych riaditeľov či prepojenie ET 2020, Európy 2020 a európskeho semestra
Následne prebehla diskusia, pričom členovia prezentovali stanoviská. 

b)	Priebežné hodnotenie strategického rámca európskej spolupráce v oblasti vzdelávanie a odbornej prípravy ET 2020
COM prezentovala výsledky nezávislého hodnotenia ET 2020, ktoré bolo zostavené externým dodávateľom (ECORYS) a ktoré obsahuje 9 záverov a 23 odporúčaní (napr. potreba pracovného programu, ktorý bude monitorovaný, prepojenie ET 2020, Európy 2020 a európskeho semestra, HLG by mala byť posilnená v dohľade nad ET 2020, zvýšenie viditeľnosti ET 2020 atď.). 
Členovia privítali priebežné hodnotenie ako časť širšieho zhodnotenia  strategického rámca ET 2020

5. Zhrnutie:

Druhé zasadanie Výboru pre vzdelávanie počas lotyšského  predsedníctva bolo venované strednodobému hodnoteniu strategického rámca pre európsku spoluprácu v oblasti vzdelávania a odbornej prípravy ET 2020. COM prezentovala výsledky sumáru národných správ ET 2020 a priebežné hodnotenie strategického rámca. 

6.  Prehľad prinesenej dokumentácie a miesto jej uloženia:

Dokumenty sú k dispozícii prostredníctvom siete Extranet.

7.   Osobitne vyhodnotený očakávaný prínos ZPC:

Zahraničná pracovná cesta splnila účel v plnom rozsahu.

8.   Spôsob zverejnenia výsledkov ZPC, prenos získaných informácií:

Správa zo ZPC je k dispozícii na intranete, zaslaná na vedomie.

Správu vypracoval: PhDr. Marek Moška, PR OEV, MŠVVaŠ SR
Správu schválil: Mgr. Ivar Štaffa, GR SMSEZ, MŠVVaŠ SR	

Dátum: 3.02.2015

Poznámka: Správu zo ZPC je potrebné vypracovať do 10 dní od jej ukončenia a predložiť na Sekciu medzinárodnej spolupráce a európskych záležitostí.